Arkivsak-dok. 64 – 16 

Saksbehandler: Ingunn O. Bjerkelo

Behandles av: Møtedato:

Sandnes Eiendomsselskap KF 26.04.2016

**Kostnadsoverslag 2 (K2) prosjektnr. 60005 Rehabilitering Riskahallen**

**Bakgrunn for saken:**

I Bystyrets behandling av økonomiplan 2016-2019 ble det vedtatt å avsette 85 mill. kr til rehabilitering av Riskahallen

|  |  |  |  |  |  |  |
| --- | --- | --- | --- | --- | --- | --- |
| **PROSJEKT** | **TOTAL KALKYLE** | **BEVILGET FØR** | **2016** | **2017** | **2018** | **2019** |
| 60005 | 85 000 | 2 000 | 83 000 |   |   |   |

*«Rehabilitering og oppgradering av hallen er kalkulert til kr 85 millioner og foreslås nå gjennomført i sin helhet i 2016. For å gjennomføre rehabiliteringen av bygget må svømmehall, idrettshall, bibliotek og kontorer stenges ned en periode. Prosjektet omfatter rehabilitering av teknisk anlegg VVS, tak og fasade, brannteknisk, svømmehall tekniske anlegg og bygningsmessig rehabilitering og oppgradering. Nødvendige tiltak knyttet til inneklima i helsestasjon og bibliotek, garderoberehabilitering, renseanlegg for svømmehall er inkludert. I tillegg utføres mindre tilpasninger for personalfasiliteter i bygget. Arbeidene henger sammen og de bør gjennomføres under ett, også utfra å minimere belastning for ansatte / brukere.»*

I denne saken legges det frem kostnadsoverslag 2 (K2) før kontraktsinngåelse.

**Saksopplysninger:**

Romprogram (K0) ble styrebehandlet 2. februar i sak 07-16. Det ble her vedtatt at K1 ikke legges fram for styrebehandling grunnet stram framdrift. Således har anbudskonkurranse i delte entrepriser vært lyst ut uten et K1 vedtak.

Det er rehabiliteringsarbeidene som nå er lyst ut. Arbeidene for energisentralen lyses ut i egen konkurranse i løpet av sommeren. En vil med utgangspunkt i dette således legge fram kostnadsoverslag 2 med kalkyletall for energisentralen, tilsvarende K0.

Det gitt rammetillatelse for prosjektet.

Anbudskonkurransen:

Denne anskaffelsen er omfattet av lov om offentlige anskaffelser, og har blitt kunngjort i DOFFIN (Database for offentlige innkjøp).

Konkurransen ble utlyst i delte entrepriser i åpen anbudskonkurranse:

* Bygningsmessige arbeider
* Luftbehandlingsanlegg
* Røranlegg, sanitær og varme
* Elektro og automatisering

Det kom inn 10 tilbud i delentreprise luftbehandlingsanlegg, 9 tilbud i delentreprise røranlegg, sanitær, 8 tilbud i delentreprise elektro og automatisering og varme og 4 tilbud i delentreprise bygningsmessige arbeider.

Tildelingskriteriet er basert på det økonomiske mest fordelaktige tilbud utelukkende kriteriet pris og prisbetingelser.

I evalueringsarbeidet av tilbudene har Knut Håvarsholm (anskaffelse, Sandnes Eiendomsselskap KF) og Trond Sinnes (Epcon) deltatt.

Kostnadsoppstilling:

|  |  |  |
| --- | --- | --- |
|  | K0 | K2 |
| **0.00 (marginer og reserver)** | **6 954 147** | **6 954 147** |
| 1.00 Felleskostnad/rigg |  2 830 000 | 2 830 000 |
| 2.00 Bygging  | 20 194 000  | 19 539 792 |
| 3.00 VVS- inst. |  15 149 000 | 13 239 304 |
| 4.00 El. inst. |  6 330 000  | 8 200 000 |
| 5.00 Tele- og kont. int. | 3 470 000 |
| 6.00 Andre inst.  | 0 | 0 |
| **SUM 1-6 HUSKOSTNAD** | **47 973 000** | **43 809 096** |
| 7.00 Utendørsanlegg |   365 000  | 365 000 |
| **SUM 1-7 ENTR. KOSTNAD** | **48 338 000** | **44 174 096** |
| 8.00 Generelle kostnader (her 1 mill i byggherreadm.) |  9 087 500 | 9 887 500 |
| **SUM 1-8 BYGGEKOSTNAD** | **57 425 500** | **54 061 596** |
| 9.00 Spesielle kostnader |  3 475 000 | 3 475 000 |
| **Sum 1-9 eks mva** | **60 900 500** | **57 536 596** |
| **Sum 0-9 eks. mva** | **67 854 647** | **64 490 743** |
| **25% mva** | **16 713 662**  | **16 122 686** |
| **Sum inkl. mva** | **84 568 308**  | **80 613 429** |

**Fremdrift**

Framdrift skissert i K0 videreføres.

|  |  |
| --- | --- |
| **Aktivitet** | **Tidspunkt** |
| **Byggestart** | **April 2016** |
| **Ferdigstilling Riskahallen** | **September 2016** |
| **Ferdigstilling energisentral** | **4. kvartal 2016** |

**Vurderinger:**

En har nå lyst ut og evaluert innkomne tilbud knyttet til arbeider i selve Riskahallen mens anbudskonkurranse for energisentral ikke er gjennomført. Innkomne tilbud er noe lavere enn kalkulert, men en anbefaler å opprettholde opprinnelig budsjettramme til alle kontrakter er inngått og heller justere budsjettrammen da.

Det anbefales at rehabilitering av Riskahallen gjennomføres.

**Forslag til vedtak:**

* Kostnadsoverslag 2 (K2) for rehabilitering av Riskahallen, med en total ramme på 85 mill. kroner, godkjennes. Etter at resultatene fra anbudskonkurranse for energisentral foreligger legges endelig kostnadsramme fram for styrebehandling.
* Kontrakt for rehabiliteringsarbeider i Riskahallen med lavbydere inngås.
* Byggearbeidene igangsettes med fremdriftsplan for ferdigstilling av prosjektet i september 2016.

Sandnes Eiendomsselskap KF, 19.04.2016

Torbjørn Sterri

daglig leder